1963 KUNS | Letty-Ann se Ervarings
Die dik blou-en rooi potloodkryt – my eerste griffie en dik, geelwit lyntjielose papier – my lei.
Elke Sub A’tjie het ‘n twee-punt potlood met die intrapslag gekry. ‘n Dik inkleurkryt met een punt blou en die ander punt rooi. Alles is een. Een DIK potlood. So dik dat jou lomp kinderhandjie beswaarlik daarom kon vou. Wat sou ons tog op daardie stadium van groot-en kleinmotoriese aanleg weet? (As jy deesdae wonder, vra vir Joanie, sy is die spesialis!)
Ek sal nooit Mamma en Pappa se verbasing vergeet toe hulle my eerste tweekant spotprent sien nie…’n mannetjie met twee koppe. Een bo en een onderstebo. Een blou en boos, die ander een ‘n laggende rooiwang gesig. Dit is met die tweekleurige, dik inkleurpotlood geteken.
Die kind wat uitgestaan het in my klas met sy kleurvolle sketse was Eckard Fryer. ‘n Duitse seuntjie. Hy het ‘n hele boks vol Faber inkleurpotlode gehad en kon die mooiste bloeiselbome teken. In allerhande kleure. Nuanses van rooi en wit en groen met ‘n dik diepbruin stam en takke in verhouding, wat teen die duifblou hemel uitstaan.
My kuns het nooit verder gevorder as kop-en-skouer mannetjies nie. Gewoonlik net die sykante.
Ek sal wat wou gee om te weet hoe ver Eckard dit met sy kunstalent gebring het. Miskien moet ek hom op facebook soek.
9 thoughts on “1963 KUNS”
scrapydo2.wordpress.com on July 19, 2020 at 12:27 am said:
Stem saam met jou. Skryf is lekker en dit nogal in Afrikaans. Dankie dat jy by my aangesluit het. Hierdie verduideliking van die in-een potlood is te dierbaar.
Letty-Ann on July 20, 2020 at 6:34 pm said:
seegogga on July 5, 2020 at 10:19 pm said:
Jy skryf lekker . Ek glo jy gaan die blogwereld baie geniet.
Aalsie on July 6, 2020 at 11:18 am said:
Dankie, seegogga. Ek geniet dit om te skryf…dis net die blog-konsep wat nog vatplek moet kry.
Aalsie on July 6, 2020 at 2:04 pm said:
Dankie,Seegogga!Ek sleep nog my voete,maar kry so nou en dan momentum.Skryf is lekkerrr!
seegogga on July 6, 2020 at 5:35 pm said:
perdebytjie on July 2, 2020 at 5:47 pm said:
Oulik geskryf! Kom loer gerus in by my ook. Ek volg jou van nou af.
AllesvandieBeste on July 2, 2020 at 5:53 pm said:
Dankie,perdebytjie.Ek sal kom loer.
perdebytjie on July 2, 2020 at 6:02 pm said:
Baie welkom in ons midde. Ek sien jy gaan aan ons nuwe vervolgverhaal deelneem. Dis hope pret en jy kan enige nonsens uitdink en skryf. Jy sal vind ons is ‘n heerlike klomp lawwe vrouens, altyd plek vir nog iemand.